Държавен вестник, бр. 90, 2010 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  90
ПРОТОКОЛ
от 2005 г. към Протокола за преследване 
на незаконните действия, насочени срещу 
сигурността на неподвижни платформи, раз­
положени върху континенталния шелф
(Ратифициран със закон, приет от 41-ото На­
родно събрание на 21 юли 2010 г. – ДВ, бр. 59 
от 2010 г. В сила за Република България от 
5 януари 2011 г.)
Държавите – страни по протокола,
като страни по Протокола за преследване на 
незаконните действия, насочени срещу сигур­
ността на неподвижни платформи, разположени 
върху континенталния шелф, приет в Рим на 
10 март 1988 г.,
като признават, че причините за изработване­
то на Протокола от 2005 г. към Конвенцията за 
преследване на незаконните действия, насочени 
срещу сигурността на морското корабоплаване 
се отнасят и за неподвижните платформи, раз­
положени върху континенталния шелф,
като имат предвид разпоредбите на тези 
протоколи;
се споразумяха за следното: 
Член 1
По смисъла на протокола:
1. „Протокол от 1988 г.“ означава Протоко­
ла за преследване на незаконните действия, 
насочени срещу сигурността на неподвижни 
платформи, разположени върху континенталния 
шелф, приет в Рим на 10 март 1988 г.
2. „Организация“ означава Международната 
морска организация.
3. „Генерален секретар“ означава Генералния 
секретар на организацията.
Член 2
Член 1, алинея 1 от Протокола от 1988 г. 
се заменя със следния текст:
„1. Разпоредбите на член 1, алинея 1, букви 
„с“, „d“, „е“, „f“, „g“, „h“ и 2, буква „а“ от чле­
нове 2bis, 5, 5bis и 7 и на членове от 10 до 16 
(включително членове 11bis, 11ter и 12bis) от 
Конвенцията за преследване на незаконните 
действия, насочени срещу сигурността на мор­
ското корабоплаване, изменени и допълнени 
с Протокола от 2005 г. към Конвенцията за 
преследване на незаконните действия, насочени 
срещу сигурността на морското корабоплаване 
се прилагат mutatis mutandis по отношение на 
престъпленията, посочени в членове 2, 2bis и 
2ter от този протокол, когато те са извършени 
на борда или срещу неподвижни платформи, 
разположени на континенталния шелф.“
Член 3
1. Член 2, алинея 1, буква „d“ от Протокола 
от 1988 г. се заменя със следния текст:
„(d) постави или причини поставянето не­
зависимо от начина на неподвижна платфор­
ма на устройство или вещество, което може 
да разруши неподвижната платформа или да 
застраши сигурността є;“.
2. Член 2, алинея 1, буква „е“ от Протокола 
от 1988 г. се заличава.
3. Член 2, алинея 2 от Протокола от 1988 г. 
се заменя със следния текст:
„Всяко лице също извършва престъпление, 
когато то заплаши с условие или без такова, 
както е предвидено в националното законода­
телство, дадено физическо или юридическо лице 
да извърши или да се въздържи от извършване 
на действие, целящо извършването на някое 
от престъпленията, посочени в алинея 1, букви 
„b“ и „с“, ако тази заплаха може да застраши 
безопасността на неподвижната платформа.“
Член 4
1. Следният текст се добавя като член 2bis:
„Член 2bis
Всяко лице извършва престъпление по сми­
съла на този протокол, когато то незаконно 
и умишлено, ако целта на деянието според 
естеството или съпътстващите обстоятелства е 
да отправи заплаха срещу населението или пък 
да принуди правителство или международна 
организация да извърши или да се въздържи 
от извършването на някое действие:
а) употребява срещу или на неподвижна 
платформа или разтоварва от неподвижна 
платформа всякакво взривно вещество, радио­
активен материал или БХЯ оръжие по начин, 
който причинява или е в състояние да причини 
смърт или тежко нараняване или увреждане; или
b) разтоварва от неподвижна платформа 
петрол, втечнен природен газ или друго опасно 
или вредно вещество, което не попада в обхвата 
на подточка а), в количество или концентрация, 
което причинява или е в състояние да причини 
смърт или тежко нараняване или увреждане; или
c) заплашва с условие или без такова, както 
е предвидено в националното законодателство, 
да извърши престъпление съгласно подточки 
а) или b).“
2. Следният текст се добавя като член 2ter:
„Член 2ter
Всяко лице също извършва престъпление по 
смисъла на този протокол, когато то:
а) незаконно и умишлено нанесе телесна 
повреда или убие друго лице във връзка с 
извършването на някое от престъпленията, 
посочени в член 2, алинея 1 или член 2bis; или
b) направи опит за извършване на прес­
тъпление, посочено в член 2, алинея 1, член 
2bis, подточки а) или b) или подточка а) на 
този член; или
с) стане съучастник в престъпление, посо­
чено в член 2, член 2bis, или подточки а) или 
b) на този член; или